Στις περισσότερες περιπτώσεις οι βαθμολογίες των τηλεοπτικών προγραμμάτων γίνονται σε μία κλίμακα από το 1 ως το 10. Ως εκ τούτου, μπορούμε να πούμε ότι οποιαδήποτε βαθμολογία πάνω από το 8 είναι πιθανότατα πολύ καλή. Ωστόσο, όλα αυτά είναι πολύ υποκειμενικά. Υπάρχουν πολλές τηλεοπτικές εκπομπές που βαθμολογούνται με 8/10 από τους περισσότερους τηλεθεατές τις οποίες, όμως, εσείς μπορεί να απεχθάνεστε. Πράγμα το οποίο είναι πολύ φυσιολογικό. Επιπλέον, έχουμε και όλες αυτές τις ένοχες απολαύσεις, αυτό που λέμε “trash TV” (τα προγράμματα ‘σκουπίδια’) που κανείς δεν παραδέχεται ότι βλέπει και ποτέ δεν βαθμολογούνται πάνω από 5/10. Όμως όλοι μας τα αγαπάμε. Τα γούστα όλων μας είναι διαφορετικά. Το γεγονός ότι μια εκπομπή παίρνει 7,5/10 δεν σημαίνει απαραίτητα ότι δεν θα σάς αρέσει. Οι πίνακες αξιολόγησης και οι περιλήψεις της υπόθεσης των διαφόρων προγραμμάτων είναι απλά εργαλεία για να σάς βοηθήσουν να μάθετε τη γνώμη των άλλων για μια συγκεκριμένη εκπομπή, έτσι ώστε να κρίνετε αν πραγματικά αξίζει να αφιερώσετε τον χρόνο σας πριν ξεκινήσετε να τη βλέπετε.